Λυκόρτας

Ο Λυκόρτας ήταν στρατηγός των Αχαιών. Καταγόταν από τη Μεγαλόπολη και διατέλεσε στρατηγός της Αχαϊκής Συμπολιτείας από το 180 π.Χ. και μετά. Είναι περισσότερο γνωστός ως ο πατέρας του Πολύβιου, τον οποίο και δίδαξε αρκετά πράγματα για τον στρατό και την πολιτική. Υπήρξε φίλος του Φιλοποίμενος. Μετά το θάνατο του τελευταίου, εισέβαλε στην Μεσσήνη για να πάρει πίσω τη σορό του νεκρού στρατηγού. Ανάγκασε τους Σπαρτιάτες και τους Μεσσήνιους να επανέλθουν στην Αχαϊκή ένωση. Αν και αυτός και ο γιος του Πολύβιος επιθυμούσαν την ουδετερότητα των Αχαιών στον πόλεμο των Ρωμαίων με τον Περσέα της Μακεδονίας, οι Ρωμαίοι συμπεριέλαβαν τον Πολύβιο μεταξύ των 1.000 ομήρων που κράτησαν στην Ιταλία για 17 έτη. Δεν γνωρίζουμε τίποτα για το τέλος του Λυκόρτα.

Πηγή 
Κ. Παπαρρηγόπουλος: Ιστορία του Ελληνικού Έθνους

Λυκορτας
Στρατηγοί Αχαϊκής Συμπολιτείας
Αρχαίοι Μεγαλοπολίτες